4. ΝΟΜΟΘΕΤ. ΔΙΑΤΑΓΜΑ υπ’ αριθ. 719 της 4/19 Νοεμ. 1941 Περί αποδόσεως παρακαταθηκών συσταθεισών εν Ταμείοις, ων διεκόπη η λειτουργία και τροποποιήσεως διατάξεών τινων του Ταμείου Παρακαταθηκών και Δανείων. Άρθρ.1.-Α΄. Παρακαταθήκαι συσταθείσαι μέχρι τέλους Απρ. 1941 παρ’ Επαρχιακοίς Ταμείοις, των οποίων η λειτουργία διεκόπη λόγω της εμπολέμου καταστάσεως ή η μετά των οποίων επικοινωνία κατέστη ανέφικτος ή δυσχερεστάτη, δύνανται να αποδίδωνται είτε παρά της Κεντρικής Διευθύνσεως του Ταμείου Παρακαταθηκών και Δανείων είτε παρ’ οιωνδήποτε Υποκαταστημάτων αυτού ή Επαρχιακών Ταμείων, κατόπιν ειδικώς ητιολογημένης αποφάσεως του Διοικητικού Συμβουλίου του Ταμείου δι’ εκάστην αποδιδομένην παρακαταθήκην και οσάκις, κατά την κρίσιν του πιθανολογείται το ανεξόφλητον αυτής, η ανυπαρξία κωλυμάτων δια την απόδοσίν της και ότι κατέστη απαιτητή. Τα άρθρ. 1 και 2 εκυρώθησαν και διετηρήθησαν εν ισχύϊ δια της υπ’ αριθ. 292/1946 Πράξεως Υπουργ. Συμβουλίου. Β΄. Το Διοικητικόν Συμβούλιον του Ταμείου δύναται ν’ αποφασίζη την απόδοσιν των άνω παρακαταθηκών, μετά ή άνευ εγγυήσεως ως και να επιτρέπη την, κατά παρέκκλισιν των υπό των κειμένων διατάξεων οριζομένων δικαιολογητικών, απόδοσιν οσάκις η προσκόμισις αυτών καθίσταται ανέφικτος ή δυσχερεστάτη, ως και να ζητή την προσκόμισιν οιωνδήποτε άλλων κατά την κρίσιν του αναγκαίων δικαιολογητικών δια την απόδοσιν εγγράφων. Γ΄. Αι διατάξεις της παρ. Β΄ εφαρμόζονται και προκειμένου περί αποδόσεως παρακαταθηκών συσταθεισών και εις άλλα Ταμεία πλην των εν τη παρ. Α΄ μνημονευομένων, οσάκις τα προσκομιστέα δικαιολογητικά έδει να εκδοθώσι παρ’ αρχών εδρευουσών εις τας περιφερείας των Επαρχιακών Ταμείων της παρ. Α΄. Άρθρ.2.-(Τροποποιείται το άρθρ. 11 του Α.Ν. της 19 Νοεμ. 1935 «περί Νομικού Συμβουλίου του Κράτους» (Τόμ. 10). Άρθρ.3.-Οι νυκτοφρουροί του Ταμείου ως και των Υποκαταστημάτων αυτού έχουσιν βαθμόν και μισθόν αρχιφύλακος φυλακών β΄ τάξεως προαγόμενοι μετά τριετή υπηρεσίαν εις τον βαθμόν αρχιφύλακος α΄ τάξεως. Σελ. 43 Σύσταση και απόδοση παρακαταθηκών από Τ.Π. και Δ. 39.Β.β.2-4 Άρθρ.4.-«Συνιστάται παρά τω Ταμείω Παρακαταθηκών και Δανείων θέσις αρχικλητήρος. Εις την θέσιν ταύτην προάγεται ο κλητήρ α΄ τάξεως του ως άνω Ταμείου μετά πενταετή υπηρεσίαν εν τω βαθμώ του κλητήρος α΄ τάξεως εν υπηρεσία του Δημοσίου ή του Ταμείου Παρακαταθηκών και Δανείων». Η διάταξις του άρθρ. 3 διετηρήθη εν ισχύϊ και η του άρθρ. 4 ετροποποιήθη ως άνω δια του άρθρ. 7 της υπ’ αριθ. 334 της 14/14 Ιουλ. 1945 πράξεως Υπ. Συμβουλίου. Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. Σελ. 44 39.Β.β.4 Σύσταση και απόδοση παρακαταθηκών από Τ.Π. και Δ. 